Lex de Jong

Lex de Jong (født 1951 i Amsterdam i Nederland) er en nederlandsk/norsk metallkunstner og designer, bosatt i Valle i Setesdal. Han arbeider i hovedsak med smykkekunst. I tillegg arbeider han som faglærer på gullsmedlinjen ved Setesdal videregående skole.«Prisvinnende smykker hos Wintervold» i Nordlys, 16. oktober 2014, s. 15

De Jong er utdannet gullsmed ved Gold and Silversmith School Vakschool i Nederland, og siden 1975 har han hatt eget smykkeverksted.«Vårutstilling i Agder Kunstsenter», omtale av vårprogrammet 23. august 2011  Han har også utdannelse fra Aki Kunstacademie, Enschede, graphic design og arbeidet som lærer i gullsmedfag fra 1990–2004 i Nederland. I 2004 flyttet han til Norge og bosatte seg på Flateland i Valle i Setesdal. Han bruker ulike materialer i sin smykkekunst; ved siden av sølv og gull bruker han også akryl, glass, ben, polyester og kryssfiner.«Lex de Jong exhibits in the Netherlands» i Norwegian Crafts, 24. mai 2014

De Jong har flere utstillinger bak seg. I 2011 deltok han på en utstilling i Agder Kunstsenter, sammen med blant annet keramiker Sidsel Hanum fra Tvedestrand.«Sidsel Hanum stiller ut i Kristiansand» i Tvedestrandsposten, 17. mars 2011, s. 3 Han har stilt ut på Galleri Geitodden på Flekkerøy i Vest-Agder to ganger på Søgne gamle prestegård (2008 og 2013).

I 2014 vant de Jong Norges Gullsmedforbunds designkonkurranse «SmykkMeg», en konkurranse som har eksistert i over 20 år. Vinnersmykket «Solvind», består av to sirkler som forestiller sola, med partikler i ulike farger.Solfrid Vartdal: «Smykker på vandring» i Sunnmørsposten, 23. februar 2015, s. 13

 Referanser 

Kategori:Norske kunsthåndverkere
Kategori:Norske gullsmeder
Kategori:Nordmenn født i Nederland
Kategori:Personer fra Amsterdam
Kategori:Fødsler i 1951